Η δολοφονία του 18χρονου αφροαμερικανού στο Μιζούρι από αστυνομικό. «Αυτοσυγκράτηση» στις αντιδράσεις ζήτησε ο Μπ. Ομπάμα – ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. "Ο ΠΕΡΙΚΛΗΣ"\nΔολοφονία 18χρονου αφροαμερικανού στο Μιζούρι από αστυνομικό\n«Αυτοσυγκράτηση» στις αντιδράσεις ζήτησε ο Μπ. Ομπάμα\nΑυτοσυγκράτηση ζήτησε ο Μπαράκ Ομπάμα. Οι συνθήκες του περιστατικού παραμένουν θολές, και το όνομα του αστυνομικού που πυροβόλησε τον νεαρό δεν έχει ακόμη δοθεί στη δημοσιότητα από την αστυνομία..\nΤο βράδυ της Τρίτης (τοπική ώρα), η νέα διαδήλωση για τον Μπράουν έκλεισε σε ηλεκτρισμένο μεν κλίμα με την αστυνομία, αλλά δεν εξελίχθηκε όπως τις δύο προηγούμενες νύχτες σε συγκρούσεις.\nΧαρακτηρίζοντας τραγωδία το θάνατο του 18χρονου, ο Μπαράκ Ομπάμα ανέφερε ότι «έχουν οξυνθεί τα πνεύματα, αλλά καλώ τον καθένα στο Φέργκιουσον και σε όλη τη χώρα να κρατήσουν τη μνήμη του νέου αυτού ανθρώπου με περισυλλογή και κατανόηση».\nΟ πατέρας του θύματος απηύθυνε ανάλογη έκκληση, λέγοντας πως η βία θα ήταν προδοσία στη μνήμη του γιου του, τον οποίο η οικογένειά του περιγράφει ως μειλίχιο.\nΚεντρική διάσταση στην συζήτηση το φυλετικό υπόβαθρο\nΚεντρικά σημεία του περιστατικού είναι ακόμη θολά. Η αστυνομία έχει περιοριστεί να πει ότι ο νεαρός πυροβολήθηκε κατά τη «διάρκεια διένεξης για όπλο» μέσα σε περιπολικό. Δεν έχει διευκρινιστεί γιατί βρισκόταν στο περιπολικό.\nΤουλάχιστον «ένας πυροβολισμός έπεσε» κατά τη διάρκεια της διένεξης, ανέφερε η αστυνομία, και ο έπειτα ο αστυνομικός πυροβόλισε ορισμένες φορές πριν βγει από το περιπολικό.\nΟ δικηγόρος της οικογένειας, ο οποίος είχε αναλάβει και την περίφημη υπόθεση του Τρέιβορ Μάρτιν, υποστήριξε ότι οι μαρτυρίες που έχουν οι συγγενείς «σχηματίζουν πολύ διαφορετική εικόνα από τις μαρτυρίες στην αστυνομία».\nΤο όνομα του αστυνομικού δεν δόθηκε ούτε την Τρίτη, όπως ήταν η αρχική πρόθεση, στη δημοσιότητα. Η αστυνομία αναφέρει ότι αυτό έγινε επειδή υπάρχουν απειλές για αντεκδίκηση.\nΣτην περιοχή που έμενε ο Μπράουν και σημειώθηκε το περιστατικό μένουν αρκετοί αφροαμερικανοί, κυρίως χαμηλού εισοδήματος, οι οποίοι και συχνά καταγγέλλουν αστυνομική παρενόχληση με φυλετικά κίνητρα.\nΤο ίδιο το Φέργκιουσον έχει υποστεί τις τελευταίες δεκαετίες τεράστια δημογραφική αλλαγή: Από περιοχή με κυρίως λευκό πληθυσμό, σήμερα η πλειονότητα των περίπου 21.000 κατοίκων -τα δύο τρίτα- είναι αφροαμερικανοί. Από τα 53 μέλη της αστυνομίας της κοινότητας, μόνο τα τρία είναι αφροαμερικανοί.\nΟι Anonymous αποκάλυψαν την ταυτότητα του αστυνομικού που σκότωσε 18χρονο\nΟι ακτιβιστές ανήρτησαν στο Διαδίκτυο το όνομα και τη φωτογραφία του αστυνομικού που φέρεται ότι πυροβόλησε τον άοπλο αφροαμερικανό\nΗ οικογένεια του νεαρού υπέβαλε μήνυση για να μπορέσει να έχει πρόσβαση στον φάκελο\n15 Αυγούστου 2014 15 Αυγούστου 2014 Αρχική Σελίδα


Παύλος Χρηστίδης: «Τα τελευταία χρόνια αντιμετώπισα σε πολύ μεγάλο βαθμό τον ηλικιακό ρατσισμό!» (βίντεο) | Pronews\n10/06/2019 - 10:36\nΠαύλος Χρηστίδης: «Τα τελευταία χρόνια αντιμετώπισα σε πολύ μεγάλο βαθμό τον ηλικιακό ρατσισμό!» (βίντεο)\nΜια άκρως αποκαλυπτική συνέντευξη παραχώρησε ο Παύλος Χρηστίδης, στο Happy Day και στον Μιχάλη Πλεμμένο. Ο εκπρόσωπος τύπου του ΚΙΝΑΛ μεταξύ άλλων μίλησε για την απόφαση του να ασχοληθεί με την πολιτική πάρα το νεαρό της ηλικίας του, αλλά και για τον ρατσισμό που έχει δεχθεί από ανθρώπους που δεν πίστευαν στις ικανότητες του.\n«Ήταν μια ζέστη μέρα του Ιουλίου, ήμουν στο Ναύπλιο και έκανα μπάνιο στην παραλία όταν με πήρε τηλέφωνο η πρόεδρος και μου είπε “σε δύο ώρες σε ανακοινώνω εκπρόσωπο τύπου του ΠΑΣΟΚ”. Θυμάμαι ότι η Γεννηματά μου είχε πει ότι “μπες μπροστά μην φοβάσαι τίποτα, πες αυτά που έχεις στο μυαλό σου, θέλουμε να βγάλουμε κάτι νέο, κάτι διαφορετικό!” . Εγώ τα τελευταία χρόνια αντιμετώπισα σε πολύ μεγάλο βαθμό τον ηλικιακό ρατσισμό από ανθρώπους που έλεγαν “Μην μιλάς, είσαι πολύ νέος! Μην μιλάς, δεν ξέρεις! Μην μιλάς, δεν έζησες!”. Το έζησα και σε τηλεοπτικά πάνελ! Με έχουν μπερδέψει στο δικαστήριο με τον μπασκετμπολίστα Δημήτρη Διαμαντίδη. Χαλαρώνω παίζοντας μπάσκετ! Με αυτούς που συγκρούομαι στα τηλεοπτικά πάνελ παίζω μπάσκετ στη Βουλή. Κάνω διακοπές σε καμπινγκ με σκηνή και sleeping bag», είπε μεταξύ άλλων ο Παύλος Χρηστίδης.\nΔείτε όσα δήλωσε ο Παύλος Χρηστίδης….


ΠΟΥΚΑΜΙΣΟ ΚΟΝΤΟΜΑΝΙΚΟ COLUMBIA Silver Ridge™ II S/S Shirt Υπερμέγεθος - Armyland\nΠΟΥΚΑΜΙΣΟ ΚΟΝΤΟΜΑΝΙΚΟ COLUMBIA Silver Ridge™ II S/S Shirt Υπερμέγεθος\nΠροσφέρει την απόλυτη αντιηλιακή προστασία με την τεχνολογία Omni-Shade και δείκτη UPF50. Mε τεχνολογία διαχείρισης της υγρασίας Omni-Wick. Σε διάφορα χρώματα.\nΧρώμα Επιλογή χρώματος Λευκό Μπεζ Καφέ γκρι Λευκό Μπεζ Καφέ γκρι\nΑνδρικό Columbia πουκάμισο Silver Ridge Short Sleve Shirt. Έχει σχεδιαστεί για να νιώθετε άνετοι, δροσεροί και προστατευμένοι. Προσφέρει την απόλυτη αντιηλιακή προστασία με την τεχνολογία Omni-Shade και δείκτη UPF50. Mε τεχνολογία διαχείρισης της υγρασίας Omni-Wick και με ανοίγματα αερισμού στην πλάτη σας κρατά στεγνούς και επιτρέπει στο σώμα να αναπνέει.\nΥλικά: 100% nylon\nAνοίγματα αερισμού στην πλάτη για καλή κυκλοφορία του αέρα


JC Sake, Saint Charles - Κριτικές εστιατορίων - TripAdvisor\nΝο 62 από 134 Εστιατόρια - Saint Charles\nΤίποτα το ιδιαίτερο, μεγάλη ποικιλία\nΑυτό δεν είναι ένα μέρος ιδιαίτερο. Έχει μια τεράστια ποικιλία από κινέζικα και σούσι, αλλά η γεύση απέχει μόλις κατά μέσο όρο. Η εξυπηρέτηση είναι εξαιρετική.\nΕξαιρετική ό,τι μπορείτε να φάτε σούσι!\nΕξαιρετική τιμή για ό,τι μπορείτε να φάτε. Περίμενα να γίνει εκ των προτέρων και μικρά ψάρια/big ρυζιού. Αλλά το μενού είναι καλό και φρέσκο ακόμη και για ό,τι μπορείτε να φάτε. Μας αρέσει αυτό το μέρος. Φιλική εξυπηρέτηση, αλλά μπορεί να απασχολημένοι και η εξυπηρέτηση...μπορεί να είναι αργή. Αλλά των οποίων οι καταγγέλλοντες όταν η τιμή είναι θετική.Περισσότερα\nΣπουδαίο σούσι για μια μεγάλη αξία\nΥπάρχουν πολλές σούσι εστιατόρια στην περιοχή αλλά JC χάριν είναι ο καλύτερος από μακριά. Έχουν τα πιο φρέσκα ψάρια και καλύτερες τιμές από οποιαδήποτε άλλη τοπική εγκατάσταση σούσι. JC χάριν είναι ένα οικογενειακά διοικούμενο ξενοδοχείο εστιατόριο που σερβίρει μια ποικιλία από πιάτα της Ασίας, όπως...σούσι, κινεζική entrees, ταϊλανδέζικα πιάτα νουντλς και ιαπωνική κουζίνα. Το προσωπικό είναι πολύ φιλικό και θα σας κάνουν να αισθάνεστε σαν να αποτελούν μέρος της οικογένειάς τους. Τα πιάτα με λογικές τιμές και το φαγητό είναι εξαιρετικό. Λατρεύω τη μεγάλη ποικιλία από δημιουργικά σούσι ψωμάκια. Έχουν επίσης ένα all-you-can-eat επιλογή η οποία είναι μια εξαιρετική αξία αν είστε όρεξη!Περισσότερα\nΕξαιρετικό φαγητό, φτιαγμένο φρέσκα\nJC χάριν είναι ένα εξαιρετικό ιαπωνικό εστιατόριο. Έχουμε μείνει εκεί μερικές φορές και πάντα την "όλα μπορείτε να φάτε σούσι". Είναι διατεθειμένο να παραγγείλετε φρέσκα και νόστιμα. Συνιστώ ανεπιφύλακτα αυτό το εστιατόριο αν ψάχνετε για κάποιο νόστιμο ιαπωνικό φαγητό.\nΛάβετε γρήγορα απαντήσεις από το προσωπικό του JC Sake και από προηγούμενους επισκέπτες.\nΔιεύθυνση: 3843 E Main St, Saint Charles, IL 60174-2424\nΑριθμός τηλεφώνου: +1 630-444-0771


χαρωτοart: Ιουνίου 2015\nΚαι άλλο ένα!!!\nΞανά κουτί! Ξανά από παλέτες. Αυτή τη φορά όμως με διαφορετικό "πιάσιμο": πιό λεπτά κομμάτια από την παλέτα. Την ιδέα την είχε ο άντρας μου και μου άρεσε πολύ. Καλό σας βράδυ. ΧΡΥΣΗ\nΑναρτήθηκε από Χαρώτο Αγγελική-Χρυσή στις 8:36 μ.μ.\nΚουτιά από ξύλα από παλέτες που έχουν τριφτεί πολύ καλά με γυαλόχαρτο. Το πάνω το έχω σκεφτεί για διάφορα μικροαντικείμενα και έχει σχοινί στα χερούλια, και το κάτω για το γραφείο της κόρης μου, γι' αυτό πρόσθεσα δύο γυάλινα βάζα για τα μολύβια της. Σ' αυτό, το χερούλι είναι ένα κομμάτι ντίζα. Καλό απόγευμα. ΧΡΥΣΗ\nΑναρτήθηκε από Χαρώτο Αγγελική-Χρυσή στις 6:25 μ.μ.\nΘα πάρω τον πλάστη.....\n...και θα φτιάξω δύο πιατελίτσες: η πρώτη για να είναι συγκεντρωμένα στο τραπέζι το αλάτι, το πιπέρι οι χαρτοπετσέτες κλπ,\nκαι η δεύτερη για να βάζω διάφορα μικροαντικείμενα που πάντα βρίσκονται στην κουζίνα: φελλούς, κορδόνια, χαρτάκια και άλλα. Να είστε καλά. ΧΡΥΣΗ\nΧρειαζόμουν μια κρεμάστρα για τα κολιέ μου, αυτά που φτιάχνω και είναι ημιτελή εδώ και καιρό και ''πεταμένα'' σε μια βαλίτσα αφού δεν έχω και πολύ χώρο στο σπίτι που μένω.Ήθελα λοιπόν να τα 'χω κάπου που να τα βλέπω μπας και τα τελειώσω καμμιά φορά!\nΕίχα ένα ξύλο απ' τη παραλία που μ' άρεσε πολύ. Το γυαλοχάρτισα όσο μπορούσα, πρώτο με χοντρό κι ύστερα με ψιλό γυαλόχαρτο χωρίς ν' αγγίξω τις άκρες του καθόλου.\nΜε κόλλα στιγμής, κόλλησα πάνω στο ξύλο τις όμορφες πέτρες μου που έχουν μια υπέροχη αφή και κρίμα που δε μπορείτε να τις αγγίξετε!\nΤις διάλεξα χοντρούλες, ώστε να δημιουργούν το απαραίτητο κενό-χώρο που θα μου επιτρέπει να κρεμάσω πάνω τους ό,τι θέλω.\nΈβαλα και δυο γαντζάκια που τα έντυσα με σχοινί σε ''αποσύνθεση'' που βρήκα επίσης στη παραλία και................έτοιμη η κρεμάστρα μου! Καλό Σαββατοκύριακο! ΑΓΓΕΛΙΚΗ\nΝα σας δείξω το μικρό μου, προς το παρόν, θησαυρό;\nΔεν έχω βρει ποτέ μου τόσα πολλά κεραμικά κομμάτια σε μια παραλία! Απίστευτο!\nΚαι σε υπέροχα χρώματα και σχήματα....\nΔε ξέρω ακόμα τι θα τα κάνω......\nΚάποια θα μου άρεσαν πολύ σε δαχτυλίδι ή κολιέ... έχω κι άλλα πραματάκια στο μυαλό μου...\nΈχω και τις πέτρες μου με τα καταπληκτικά σχήματα..... .....χρόνο δεν έχω! ΑΓΓΕΛΙΚΗ\nΑναρτήθηκε από Χαρώτο Αγγελική-Χρυσή στις 1:26 π.μ.\nΗ φίλη μου η Στέλλα προσέχει πολύ τις λεπτομέρειες και φτιάχνει πραγματάκια που χρειάζονται υπομονή. Δείτε λοιπόν τι έφτιαξε με ένα διαφημιστικό φυλλάδιο: ένα διακοσμητικό για ρεσώ που είναι τυλιγμένο γύρω από ένα ποτηράκι. Καλό Σ/Κ ΧΡΥΣΗ\nΑναρτήθηκε από Χαρώτο Αγγελική-Χρυσή στις 2:54 μ.μ.\n...αυτή τη φορά διάφορα κομματάκια τζιν δεμένα σε αλυσίδα. Το κολιέ δένεται στο λαιμό με μακό κορδελάκια. Καλό σας βράδυ. ΧΡΥΣΗ\nΕτικέτες ΑΝΑΚΥΚΛΩΣΗ, κολιε\nΔιακοσμητικό για τον τοίχο φτιαγμένο από ένα κομμάτι από εξάγωνο πλακάκι, θαλασσόξυλο, ύφασμα και αλουμινόφυλλο, κολλημένα σε ξύλο. Καλό σας βράδυ. ΧΡΥΣΗ\nΑναρτήθηκε από Χαρώτο Αγγελική-Χρυσή στις 7:55 μ.μ.\nΤο έχω ξαναπεί: δώστε μου κουρελάκια και πάρτε μου την ψυχή!! Καρφίτσες φτιαγμένες με κομματάκια μεταξωτού υφάσματος με τη μέθοδο του υδατοδιαλυτού καμβά. Καλή σας εβδομάδα. ΧΡΥΣΗ\nΑναρτήθηκε από Χαρώτο Αγγελική-Χρυσή στις 12:49 μ.μ.\nΚαλημέρα......πέρα ως πέρα!!!!!\nΑυτό είναι ένα πλαίσιο για καθρέφτη που το έφτιαξα από τα θαλασσόξυλα του χειμώνα. Δεν πείραξα καθόλου το σχήμα τους, μόνο λίγο γυαλοχάρτισμα και τίποτ' άλλο. Αυτή είναι η μπροστινή πλευρά του\nκαι αυτή είναι η πίσω πλευρά. Ένωσα τα ξύλα του καθρέφτη με μικρότερα, τα οποία και κάρφωσα για να στηρίξω το πλαίσιο. Το καλό είναι ότι και αυτά τα ξύλα χρησιμοποιήθηκαν ακριβώς όπως ήταν, χωρίς να κοπούν κι έτσι το όλον είναι αρκετά .....''primitivo'' . Δε ξέρω αν θα χρειαστεί να βάλω και άλλα κομμάτια ξύλο για να στερεώσω πιο καλά τον καθρέφτη, όταν μπει. Μέχρι τότε. έχουμε καιρό!\nΑναρτήθηκε από Χαρώτο Αγγελική-Χρυσή στις 10:16 π.μ.\nΧρειαζόμουν μια κρεμάστρα για τα κολιέ μου, αυτά π...\nΝα σας δείξω το μικρό μου, προς το παρόν, θησαυρό;...


Μαγευτικό θέαμα στον ουρανό: Η σούπερ πανσέληνος θα εμφανιστεί στις 3 Δεκεμβρίου (pic) | Reader\nΜαγευτικό θέαμα στον ουρανό: Η σούπερ πανσέληνος θα εμφανιστεί στις 3 Δεκεμβρίου (pic)\nΗ μεγαλύτερη Σελήνη του 2017 θα είναι την Κυριακή 3 Δεκεμβρίου!\nΤο φεγγάρι εκείνη τη μέρα θα έχει πλησιάσει σε πολύ κοντινή απόσταση τη Γη και θα βρίσκεται 358.400 χιλιόμετρα μακριά. Η Σελήνη θα φαίνεται 7% μεγαλύτερη και 16% φωτεινότερη από μια συνηθισμένη πανσέληνο.\nΗ τροχιά της Σελήνης είναι ελλειπτική που σημαίνει ότι η απόσταση της από τη Γη δεν είναι σταθερή. Έτσι, τόσο το κοντινότερο σημείο της (περίγειο), όσο και το πιο μακρινό (απόγειο), εμφανίζουν αυξομειώσεις από μήνα σε μήνα. Η μέση απόσταση Γης-Σελήνης (382.900 χιλιόμετρα) αυξάνεται κατά 5% περίπου στο απόγειο και μειώνεται κατά 5% στο περίγειο.\nΤην Κυριακή θα έχουμε… σούπερ Σελήνη, καθώς η πανσέληνος συμπίπτει με το περίγειο. Για να υπάρχει σούπερ Σελήνη, το φεγγάρι πρέπει να απέχει λιγότερα από 360.000 χιλιόμετρα από το κέντρο της Γης.\nΗ σούπερ πανσέληνος του 2017 θα εμφανιστεί στις 17:47 ώρα Ελλάδος την Κυριακή 3 Δεκεμβρίου, ενώ το περίγειο της Σελήνης (δηλαδή το κοντινότερο πλησίασμά της στη Γη) θα συμβεί τη Δευτέρα το πρωί στις 10:42 ώρα Ελλάδας.\nΣτο περίγειο, η Σελήνη θα απέχει από τη Γη 357.492 χιλιόμετρα, ενώ τη στιγμή της πανσελήνου λίγο παραπάνω (357.987 χλμ). Η πιο μικρή και σε μεγαλύτερη απόσταση από τη Γη (406.268 χλμ.) πανσέληνος του 2017 είχε συμβεί στις 9 Ιουνίου, κοντά στο απόγειό της.\nΟ Ιανουάριος 2018 θα έχει δύο πανσελήνους, στις 2 και 31 Ιανουαρίου, που και οι δύο θεωρούνται σούπερ Σελήνη, επειδή το φεγγάρι πάλι θα βρίσκεται κοντά στο περίγειό του. Μάλιστα η πανσέληνος της 31ης Ιανουαρίου θα συνδυασθεί με ολική έκλειψη της Σελήνης.\nΟι πανσέληνοι στο βόρειο ημισφαίριο κατά τους μήνες του χειμώνα φαίνονται μεγαλύτερες από ό,τι τον υπόλοιπο χρόνο, επειδή αυτή την εποχή του χρόνου η Γη βρίσκεται πιο κοντά στον Ήλιο. Εξαιτίας αυτού του γεγονότος η βαρύτητα του Ήλιου έλκει το φεγγάρι πιο κοντά στη Γη. Έτσι, μια χειμωνιάτικη σούπερ Σελήνη δείχνει μεγαλύτερη και φωτεινότερη από μια καλοκαιρινή - αλλά συχνά είναι πιο δύσκολο να την απολαύσει κανείς λόγω των δυσμενών καιρικών συνθηκών.\nΣε κάθε περίπτωση, η καλύτερη στιγμή για να δει κανείς μια σούπερ σελήνη, είναι αμέσως μόλις το φεγγάρι «ανατείλει» λίγο πάνω από τη γραμμή του ορίζοντα. Στη θέση αυτή, το φεγγάρι φαίνεται μεγαλύτερο και λαμπρότερο από ό,τι όταν σηκώνεται ψηλά στον ουρανό, επειδή όταν είναι χαμηλά, μπορεί κανείς να το συγκρίνει με στοιχεία του τοπίου (λόφους, κτίρια κ.α).\nΜεταπολεμικά, η πιο κοντινή στη Γη σούπερ Σελήνη ήταν εκείνη στις 26 Ιανουαρίου 1948, ενώ την επόμενη φορά που η πανσέληνος θα έλθει ακόμη πιο κοντά στη Γη, θα είναι στις 25 Νοεμβρίου 2034.\nΚι επειδή κατά καιρούς εκφράζονται ανησυχίες ότι μια σούπερ Σελήνη μπορεί να «πυροδοτήσει» φυσικές καταστροφές, οι επιστήμονες της NASA και άλλοι που έχουν μελετήσει το ζήτημα, δεν επιβεβαιώνουν αυτές τις φοβίες!


Επιτέλους Ford Fiesta ST! - ford fiesta " />\nΣτο stand της Ford στην Έκθεση της Φρανκφούρτης έδωσε το παρόν και το πολυαναμενόμενο Fiesta ST Concept.\nΕντυπωσιακή εμφάνιση, εκρηκτικές επιδόσεις, μοναδικό κράτημα και οικολογικό προφίλ. Αυτές είναι οι αξίες του νέου Fiesta ST.\nTo εντυπωσιακό body kit καθιστά σαφή τη διαφορετικότητα του συγκεκριμένου Ford Fiesta.\nΠροεξάρχον χαρακτηριστικό της αισθητικής του νέου Fiesta ST είναι η εξαγωνική γρίλια της μάσκας του.\nΤα διευρυμένα μετατρόχια καταλήγουν σε τροχούς αλουμινίου 17 ιντσών, με τους δίσκους να φέρουν κόκκινες δαγκάνες.\nΤρία χρόνια πέρασαν μέχρι να ξαναδούμε το σηματάκι «ST» να κοσμεί το αμάξωμα ενός Fiesta.\nΗμερομηνία δημοσίευσης: 15/9/2011\nΑν και το αυτοκίνητο που βρέθηκε στο stand της Ford στη Φρανκφούρτη χαρακτηρίζεται ακόμα ως Concept, εντούτοις δε δείχνει να απέχει από την παραγωγή.\nH Ford (επιτέλους) μας αποκάλυψε το πώς φαντάζεται την κορυφαία έκδοση του μικρού της μοντέλου, μέσω του Fiesta ST Concept. Μετά από τόση αναμονή, δε θα μπορούσε να έχει επιλεγεί πιο εμφατικός τόπος από τη Διεθνή Έκθεση της Φρανκφούρτης. Η εκεί παρουσία της γερμανικής εταιρείας είναι υπέρ το δέον εντυπωσιακή τόσο σε επιδόσεις (Focus και Fiesta ST), όσο και σε τεχνολογία (Evos Concept), αλλά και σε καινοτομίες (Focus με EcoBoost 1,0 λτ.).\nΟ συνεχιστής μιας μακράς παράδοσης\nTo Fiesta ST Concept συνδυάζει τη «μυώδη» εμφάνιση που μαγνητίζει τα βλέμματα, με ένα ικανότατο πλαίσιο και έναν κινητήρα που παντρεύει ιδανικά τις εκρηκτικές επιδόσεις με τα χαμηλά επίπεδα κατανάλωσης και εκπομπών CO2. Βλέπετε, η επόμενη γενιά του Fiesta ST παραγωγής πρέπει να είναι ο άξιος συνεχιστής μιας ιστορίας 35 και πλέον χρόνων της Ford στην κατασκευή γρήγορων μικρών μοντέλων. Μια διαδρομή που περιλαμβάνει αυτοκίνητα – θρύλους, όπως τα Fiesta XR2 και XR2i, Fiesta RS1800 και RS Turbo, αλλά και την πρώτη γενιά του Fiesta ST που σταμάτησε το 2008.\nΈμπνευση από τους αγώνες ράλι\nTo δυναμικό τρίθυρο αμάξωμα του Fiesta ST Concept αντανακλά το πνεύμα όλης αυτής της διαδρομής, την ίδια στιγμή που εμφυσά ένα δυναμικό, σχεδόν φουτουριστικό, στιλ, ενώ παράλληλα κάνει χρήση των πλέον καινοτόμων τεχνολογιών. Έμπνευση για το νέο πόνημά τους οι Γερμανοί άντλησαν από τους αγώνες αυτοκινήτου. Βλέπετε, με τα αγωνιστικά οχήματα Fiesta RS World Rally Car και Fiesta Rallycross, να αποδεικνύουν έμπρακτα τις δυνατότητες του μικρού μοντέλου της Ford στις σκληρότερες δυνατές συνθήκες, δε θα μπορούσε να επιλεγεί καλύτερη στιγμή για το ντεμπούτο του Fiesta ST, έστω και σε πρωτότυπη μορφή. Με αυτόν τον τρόπο η εταιρεία δείχνει στους υποψήφιους πελάτες της τι είναι δυνατόν να κάνει η έκδοση δρόμου του αγωνιστικού Fiesta. Μη ξεχνάτε πως η πολιτική έκδοση του κορυφαίου Fiesta, η ST, θα φέρει κάτω από το καπό της το ίδιο μοτέρ με εκείνο που φοράει η έκδοση που συμμετέχει στο παγκόσμιο πρωτάθλημα ράλι, το Fiesta RS WRC. Λόγος γίνεται, φυσικά, για τον turbo κινητήρα EcoBoost των 1,6 λίτρων.\nΗ EcoBoost καρδιά\nΗ χρήση του υπερτροφοδοτούμενου κινητήρα βενζίνης 1,6 λίτρων της οικογένειας EcoBoost στο Fiesta ST Concept, αντανακλά την προσήλωση της Ford στην αναγκαιότητα του downsizing. Το ίδιο, βέβαια, ισχύει τόσο για τους τρέχοντες αγώνες του WRC όσο και τους μελλοντικούς διεθνείς μηχανοκίνητους αγώνες. Όπως ισχύει με όλους τους κινητήρες EcoBoost, η εκδοχή που επιλέχθηκε να πάρει τη θέση της κάτω από το καπό του Fiesta ST Concept, συνδυάζει την υπερτροφοδότηση με τον άμεσο ψεκασμό, για να αποδώσει όσο θα έκανε ένας μεγαλύτερης χωρητικότητας συμβατικός κινητήρας. Όπως και ο 2λιτρος EcoBoost που θα κινεί προσεχώς το Ford Focus ST, ο 1.600άρης του Fiesta ST Concept διαθέτει διπλό – ανεξάρτητο μεταβλητό χρονισμό των βαλβίδων (Ti-VCT). Εύλογα, έχει εξελιχθεί ειδικά για το μικρό της Ford, ώστε να αποδίδει τα νούμερα ισχύος και ροπής που αρμόζουν σε ένα όχημα που φέρει το σηματάκι «ST». Η απόδοσή του, λοιπόν, έφτασε στους 180 ίππους, ενώ η μέγιστη ροπή είναι της τάξης των 240 Nm. Οι παραπάνω αριθμοί είναι αρκετοί για να εκτοξεύσουν το Fiesta ST από στάση στα 100 χλμ./ώρα σε λιγότερο από 7,0 δλ., ενώ το αυτοκίνητο θα συνεχίσει να επιταχύνει μέχρι την τελική του ταχύτητα στα 220 χλμ./ώρα. Το φοβερό, όμως, είναι πως παρόλες τις επιδόσεις του, ο turbo 4κύλινδρος κινητήρας, χάρη και στη συνδρομή ενός μηχανικού κιβωτίου μετάδοσης έξι σχέσεων, καταφέρνει να έχει εκπομπές CO2 χαμηλότερες από τα 140 γρ./χλμ.\nΤο Fiesta ST Concept καταφέρνει να προϊδεάσει άμεσα αυτόν που το βλέπει για τις δυνατότητές του. Η μεγάλη τραπεζοειδής γρίλια της μάσκας είναι σίγουρα το προεξάρχον χαρακτηριστικό της εμπρόσθιας μορφής του. Στο πίσω τμήμα, κυριαρχεί ο διαχύτης και η μεγάλη αεροτομή. Φυσικά και εντυπωσιάζουν το χαμηλωμένο αμάξωμα και τα φαρδύτερα μετατρόχια, τα οποία καταλήγουν σε 17άρες ζάντες αλουμινίου. Σίγουρα πολλοί από όσους θα το αποκτήσουν θα το θέλουν με το καινούργιο πορτοκαλί χρώμα (Molten Orange) της φωτογραφίας. Στο εσωτερικό, τέλος, τις εντυπώσεις κερδίζουν τα bucket καθίσματα της Recaro.\nΠαίρνοντας έμπνευση και τεχνογνωσία από τις συμμετοχές του Fiesta στους μηχανοκίνητους αγώνες παγκοσμίως, οι άνθρωποι Ford Global Performance Vehicles εξέλιξαν ανάλογα το Fiesta ST Concept, ώστε αυτό να προσφέρει σπορ αίσθηση και μοναδικό κράτημα. Η γεωμετρία της ανάρτησης ρυθμίστηκε από την αρχή, ώστε ακόμα και οι λιγότερο έμπειροι οδηγοί να μπορούν να στρίβουν το Fiesta ST ως επιδέξιοι χειριστές ενός αγωνιστικού οχήματος. Στη βελτίωση της οδικής συμπεριφοράς, φυσικά, και βοηθούν τα φαρδύτερα μετατρόχια και τα χαμηλωμένο πλαίσιο.


Ποια υπουργεία και φορείς είναι τα πιο σπάταλα\nΜπορεί οι δαπάνες του κρατικού προϋπολογισμού το πρώτο τρίμηνο του έτους να είναι μειωμένες κατά 6,1% ή κατά 678 εκατ. ευρώ συγκριτικά με τον στόχο, όπως προκύπτει από τα στοιχεία που έδωσε το υπουργείο Οικονομικών, όμως, υπάρχουν υπουργεία και φορείς που παρουσιάζουν υπερβάσεις δαπανών άνω του 10% συγκριτικά με τον τριμηνιαίο στόχο.\nΠρόκειται για τα εξής υπουργεία και φορείς:\nΟ φορέας (πρώην υπουργείο) Μακεδονίας και Θράκης κατά 0,2 εκατ. ευρώ ή κατά 12,2 % κυρίως λόγω υπερβάσεων που σχετίζονται με την εκτέλεση του Προγράμματος Δημοσίων Επενδύσεων πέραν της αρχικής εκτίμησης.\nΤο υπουργείο Διοικητικής Ανασυγκρότησης κατά 17,8 εκατ. ευρώ ή κατά 164,3% που οφείλεται κυρίως στην εξόφληση υποχρεώσων πουν αφορούν το έργο ΣΥΖΕΥΞΙΣ 1\nΤο υπουργείο Εθνικής Αμυνας κατά 67,7 εκατ. ευρώ ή κατά 10,4% που οφείλονται κυρίως σε δαπάνες που έγιναν στο πλαίσιο αντιμετώπισης των προσφυγικών και μεταναστευτικών ροών.\nΟι γενικές κρατικές δαπάνες κατά 130,7 εκατ. ευρώ ή κατά 11,2% που οφείλονται κυρίως σε ανάληψη απο 1.1.2017 χρέους του Μεγάρου Μουσικής Αθηνών ύψους 293 εκατ ευρώ σύμφωνα με σχετικές υπουργικές αποφάσεις.\nΤο υπουργείο Ψηφιακής Πολιτικής, Τηλεπικοινωνιών και Ενημέρωσης κατά 700 εκατ. ή 10,1% που οφείλεται στην αύξηση απλήρωτων υποχρεώσεων που αφορούν το επίδομα αλλοδαπής οι οποίες θα εξοφληθούν εντός του επόμενου τριμήνου.\nΤο υπουργείο Μεταναστευτικής Πολιτικής κατά 4,3 εκατ. ευρώ ή κατά 64,9% που οφείλεται κυρίως στην αύξηση απλήρωτων υποχρεώσεων του ΠΔΕ το πρώτο τρίμηνο του 2017 έναντι της 31.12.2016\nΣημειώνεται ότι η παρακολούθηση της επίτευξης των τριμηνιαίων στόχων του προΰπολογισμού έχει θεσπιστεί προκειμένου να εντοπίζονται οι αποκλίσεις και να αποφασίζονται οι αναγκαίες παρεμβάσεις για την διόρθωσή τους.


Ρεάλ Μαδρίτης - Αναντολού Εφές 57-58 - to10.gr\nBack to back για την Εφές. Οι Τούρκοι επικράτησαν με 58-57 της Ρεάλ στον μεγάλο τελικό της Euroleague και έγιναν η πρώτη ομάδα μετά τον Ολυμπιακό το 2013 που παίρνει δύο σερι τίτλους.\nΟ Μίτσιτς με απίθανο τρίποντο έβαλε μπροστά (43-42) την Εφές, ο Σίνγκλετον έκλεψε την μπάλα και κάρφωσε στον αιφνιδιασμό για το 45-42, όμως και πάλι η ομάδα πήρε μια απόσταση δεν κατάφερε να την διατηρήση. Οι Μαδριλένοι έκαναν το 50-49 με τον Γιουλ στο 35′, για να απαντήσει ξανά η Εφές και με κάρφωμα του Πλάις να περάσει και πάλι μπροστά (53-50 στο 37′).\nΟ Λάσο κάλεσε timeout, ο Ντεκ σκόραρε τεράστιο τρίποντο για το 53-53, ο Μίτσιτς έκανε το ίδιο για το 53-56, ο Πλάις με φόλόου έκανε το 55-58 και έδωσε αέρα τριών πόντων στην ομάδα του σε ένα πολύ κρίσιμο σημείο.\nΚοινοποίηση: Ρεάλ Μαδρίτης – Αναντολού Εφές 57-58


Το πρώτο μεγάλο μεταλλικό ατμόπλοιο | Η Εφημερίδα των Συντακτών\nΟ χάρτης της Σύρνας (ή Σειρήνας) όπου έγινε το ναυάγιο του «Αθηνά» ή «Rafiah», με 800 διασωθέντες του Ολοκαυτώματος\nΕΝΤΥΠΗ ΕΚΔΟΣΗ 09.05.2021, 18:06\nΤο πλοίο, που για τους καραβολάτρες έμεινε γνωστό ως η «Αθηνά του Τζον», στο τελευταίο ταξίδι είχε μετονομαστεί σε «Rafiah». Ετσι, πέρασε στη ναυτική ιστορία και με τα δύο ονόματα.\nΜια ιστορία βγαλμένη από σενάριο κινηματογραφικής ταινίας «ζωντανεύει» μέσα από τα ταξίδια ενός εμβληματικού ακτοπλοϊκού. Πρόκειται για το ατμόπλοιο «Αθηνά», το πρώτο μεγάλο μεταλλικό ατμόπλοιο που ναυπηγήθηκε στην Ελλάδα και «διηγείται» επιχειρηματικές ιστορίες της ακτοπλοΐας του 19ου αιώνα και των αρχών του 20ού, αλλά και τις γεμάτες πόνο κρυφές μεταφορές διασωθέντων του Ολοκαυτώματος στα εδάφη του σημερινού Ισραήλ μετά το τέλος του Β’ Παγκοσμίου Πολέμου.\nΗ κατασκευή του «Αθηνά» έγινε το 1893, στο Νεώριο της Σύρου, και το οριστικό τέλος του «γράφτηκε» τα ξημερώματα της 8ης Δεκεμβρίου 1946, όταν βυθίστηκε στον όρμο του Αγίου Ιωάννη της νησίδας Σύρνα (σε έγγραφα του ΠΝ και εφημερίδες της εποχής αναφέρεται ως Σειρήνα) των αγγλοκρατούμενων τότε Δωδεκανήσων. Μετέφερε περίπου 800 Εβραίους και έχασαν την ζωή τους οι 8, ανάμεσά τους δύο 14χρονα παιδιά.\nΗ… αφετηρία της «περιπέτειας» βρίσκεται στον Σεπτέμβριο του 1892, όταν η εταιρεία του Σκοτσέζου Τζον Μακ Δούαλ και του γαμπρού του, Βαρβούρ, που λειτουργούσε στον Πειραιά το μηχανουργείο «Ηφαιστος», ξεκίνησε τη ναυπήγηση ενός πλοίου στη Σύρο.\nΟ Σκοτσέζος, που αργότερα πήρε την ελληνική υπηκοότητα, ήρθε το 1855 για πρώτη φορά στην Ελλάδα ως μηχανικός σε αγγλικό ατμόπλοιο. Διαπιστώνοντας τις μεγάλες προοπτικές βιομηχανικής ανάπτυξης του «νεαρού» κράτους, ξανάρθε τρία ή τέσσερα χρόνια αργότερα για μόνιμη εγκατάσταση.\nΑρχικά εργάστηκε ως μηχανικός σε ατμόπλοια της μοναδικής -τότε- ελληνικής ακτοπλοϊκής εταιρείας «Ελληνική Ατμοπλοΐα», με έδρα στη Σύρο, και με τα χρήματα που συγκέντρωσε ίδρυσε μαζί με τον Δημ. Σεφερλή έναν ατμόμυλο στον Πειραιά. Το 1868 δημιούργησε το μηχανουργείο του, όπου το 1895 εργάζονταν 420 εργάτες και τεχνίτες, είχαν γίνει μεγάλες μηχανικές κατασκευές για εταιρείες της στεριάς ακόμα και του εξωτερικού και είχαν ναυπηγηθεί 35 πλοία διαφόρων εταιρειών.\nΗ εταιρεία «Μακ Δούαλ και Βαρβούρ» δραστηριοποιούνταν στην ακτοπλοΐα με πέντε πλοία, εκτελώντας δρομολόγια για Αργοσαρωνικό, Πελοπόννησο, Εύβοια κ.α.\nΤο καλοκαίρι του 1892 ο δραστήριος Σκοτσέζος, έχοντας, όπως γραφόταν, διασυνδέσεις με την κυβέρνηση Χαρ. Τρικούπη, είχε πάρει ουσιαστικά τον έλεγχο της «Ελληνικής Ατμοπλοΐας», που είχε δημιουργηθεί από το 1857, αλλά παρά τη μεγάλη οικονομική στήριξη των κυβερνήσεων «βούλιαζε» από την κακοδιοίκηση στα χρέη.\nΑυτό για τον Τζον ήταν μια καλή επιχειρηματική κίνηση και για τη συριανή πολυμετοχική εταιρεία μια ύστατη προσπάθεια σωτηρίας. Στο πλαίσιο της συμφωνίας ο ίδιος ναύλωσε, για 10 χρόνια, τα 10 πλοία της εταιρείας και ταυτόχρονα του παραχωρήθηκαν τα ακίνητα, το εργοστάσιο και το ναυπηγείο της. Ομως, το γεγονός ότι λειτουργούσε ένα ανταγωνιστικό μηχανουργείο στον Πειραιά προκαλούσε ανησυχία στη Σύρο για την τύχη τού εκεί ναυπηγείου.\nΗ εταιρεία «Μακ Δούαλ και Βαρβούρ» με συνεχόμενες καταχωρίσεις στον Τύπο της Ερμούπολης εμφανιζόταν καθησυχαστική διαβεβαιώνοντας ότι «θέλομεν διατηρήσει εν ενεργεία (ενν. το εργοστάσιο και το ναυπηγείο) ου μόνον προς επισκευήν και συντήρησιν των ατμοπλοίων της Ελλ. Ατμοπλοΐας αλλά και καθαρισμόν και επισκευήν ξένων ατμοπλοίων».\nΠρος επιβεβαίωση ξεκίνησε, τον Σεπτέμβριο του 1892, την κατασκευή τού «Αθηνά» στη Σύρο.\nΣύμφωνα με την τοπική εφημερίδα «Πατρίς» (φ.19.9.1892), «το ναυπηγούμενο ατμόπλοιον είναι το μεγαλύτερον των εν Ελλάδι ναυπηγηθέντων, το πρώτον δε σιδηρούν ατμόπλοιον μεγάλων διαστάσεων».\nΟπως έγραφε η ίδια εφημερίδα, το πλοίο είχε μήκος 162 πόδια (περίπου 49,4 μέτρα), πλάτος 23,5 πόδια (7,16 μέτρα) και βύθισμα 15,5 πόδια (4,72 μέτρα). Η χωρητικότητά του για τα εμπορεύματα ήταν 450 τόνοι (σ.σ. για πολλά χρόνια τα επιβατηγά πλοία είχαν και αμπάρια για εμπορεύματα).\nΥπεύθυνος για τη ναυπήγηση ήταν ο Βρετανός Τζον Τάγκαρτ.\nΤο επόμενο διάστημα κάποιοι μεγαλομέτοχοι της συριανής εταιρείας με τη σύμπραξη του τότε δημάρχου Ερμούπολης και όπως φάνηκε αργότερα με τη συνδρομή του τραπεζίτη και δανειστή της εταιρείας Ανδρέα Συγγρού προχώρησαν σε διάφορες μεθοδεύσεις για να απομακρύνουν τον Σκοτσέζο από την εταιρεία. Η πτώση της κυβέρνησης Τρικούπη πιθανόν να ευνόησε αυτά τα σχέδια. Το βέβαιο είναι ότι ο Μακ Δούαλ εγκατέλειψε την εταιρεία και πέντε από τα πλοία της πέρασαν μέσα από έναν αμφιλεγόμενο πλειστηριασμό σε ένα νέο εταιρικό σχήμα, που αποδείχτηκε βραχύβιο.\nΠαρ' όλα αυτά η κατασκευή τού «Αθηνά» προχωρούσε κανονικά και στις 18 Ιουνίου 1893 έγινε, με κάθε επισημότητα, η τελετή καθέλκυσης.\n«Το θέαμα ήτο ωραίον»\n«Το θέαμα ήτο ωραίον, διότι η “Αθηνά” είναι το μεγαλύτερο των εν Ελλάδι κατασκευασθέντων σιδηρών ατμοπλοίων», έγραφε η τοπική εφημερίδα «Ηλιος».\nΣτην ίδια εφημερίδα (φ. 20.6.1893) διαβάζουμε ότι στη διάρκεια των εργασιών τραυματίστηκαν από πτώση της σκαλωσιάς δύο εργάτες αλλά «ο κ. Τζων λίαν φιλανθρώπως ανέλαβεν ου μόνον την ιατρικήν αυτών θεραπείαν και νοσηλείαν, αλλά θέλει εξακολουθεί πληρώνων τα ημερομίσθια αυτών, ασθενούντων και μη εργαζομένων».\nΤρεις ημέρες μετά την καθέλκυση, το νεότευκτο πλοίο ξεκίνησε ρυμουλκούμενο από το ατμόπλοιο «Θέτις» της εταιρείας του Τζον για τον Πειραιά, όπου τοποθετήθηκε η μηχανή του. Είχε ιπποδύναμη 65 ίππων και ανέπτυσσε ταχύτητα 13 μιλίων.\nΟπως διαβάζουμε στο Ημερολόγιο του Σκόκου για το 1895 (σελ. 269) «η “Αθηνά” διακρίνεται διά τον τέλειον μηχανισμόν, όντα του τελευταίου εν Ευρώπη συστήματος, δι’ ου επιτυγχάνεται μεγάλη οικονομία καυσίμου ύλης, με ταχύτητα 13 μιλίων καθ’ ώραν και με κατανάλωσιν γαιανθράκων 8 τόνων κατά εικοσιτετράωρον.Εχει όλο τον σκάφος χαλύβδινον, με μηχανάς τριπλής εκτονώσεως (σ.σ. αυτές οι μηχανές κατασκευάστηκαν για πρώτη φορά το 1861 από τον Ντάνιελ Ανταμσον και είχαν καλύτερη απόδοση) με δύο χαλύβδινους λέβητας. Είναι δε το μόνον εν Ελλάδι εμπορικόν σκάφος με τέλειον και νεώτατον εν γένει μηχανισμόν διά του οποίου μόνον τα μεγάλα καινουργή ατμόπλοια της Πανελληνίου εταιρείας (σ.σ. η Πανελλήνιος Ατμοπλοΐα είχε ιδρυθεί το 1882 από ομάδα τραπεζιτών), τα εκτελούντα τας εξωτερικάς γραμμάς, εισί εφοδιασμένα».\nΑπό το φθινόπωρο του ίδιου έτους, το «Αθηνά» ξεκίνησε δρομολόγια αρχικά στον Αργοσαρωνικό, φτάνοντας μέχρι Λεωνίδιο και Ναύπλιο, ενώ αργότερα δρομολογήθηκε προς Χίο, Σμύρνη και Μυτιλήνη.\nΣτα τέλη του 1917 το «Αθηνά» μαζί με τα άλλα πλοία της εταιρείας «Μακ Δούαλ και Βαρβούρ» πέρασε στην Ανώνυμη Ελληνική Εταιρεία Θαλασσίων Επικοινωνιών (ΑΕΕΘΕ) του Α. Παληού, η οποία είχε συσταθεί έναν χρόνο νωρίτερα (1916).\nΗ εταιρεία απορρόφησε άλλες 6 με περισσότερα από 20 πλοία και σε αυτό είχε συντελέσει μια μεθόδευση της κυβέρνησης Ελευθ. Βενιζέλου, που αποσκοπούσε να έχει άμεση διαθεσιμότητα πλοίων για τις ανάγκες των μεταφορών της εμπόλεμης, ακόμα, χώρας.\nΟπως εξήγησε σε μια έντονη συζήτηση στη Βουλή, στις 26 Μαρτίου 1918, ο βουλευτής και στενός συνεργάτης του Βενιζέλου, Δημήτρης Διαμαντίδης, η κυβέρνηση έκανε «σύμβαση με το Γενικό Πρακτορείο μεταφορών του οποίου την διεύθυνση έχουν οι εταιρείες Παληού και Γιαννουλάτου, αντί δε επιτάξεως εναυλώθησαν υπό της Κυβερνήσεως 50 ατμόπλοια διαφόρων εφοπλιστών υπό τους μάλλον καλυτέρους δυνατούς όρους της ναυλώσεως. (…) τας φορτώσεις και εκφορτώσεις ανεθέσαμεν εις δύο μόνον Εταιρίας διότι δεν ήτο δυνατόν να έχωμεν διά κάθε μεταφοράν συνεννοήσεις με 409 Πράκτορας, όσοι υπήρχον εν Πειραιεί».\nΟμως, ο βουλευτής Γεώργιος Πωπ είχε κάνει λόγο για «σκάνδαλο», υποχρεώνοντας τον Ελευθέριο Βενιζέλο να παρέμβει πολλές φορές στη συζήτηση για να υπεραμυνθεί της κυβερνητικής πολιτικής.\nΟ Πωπ είχε αναφέρει ότι πολλοί εφοπλιστές, μεταξύ των οποίων ο Πανταλέων (σ.σ. η Ατμοπλοΐα Πανταλέων ήταν από τις μεγάλες εταιρείες της εποχής), είχαν υποβάλει υπομνήματα διαμαρτυρίας, ενώ ο βουλευτής Δημ. Χρυσοστάλης επισήμανε την άνοδο που είχαν στο Χρηματιστήριο οι μετοχές της εταιρείας του Παληού, την οποία ο Βενιζέλος απέδωσε «εις τας εξογκωμένας διαδόσεις».\nΕκείνα τα χρόνια αποσύρεται από τον ακτοπλοϊκό «χάρτη» η εταιρεία Μακ Δούαλ & Βαρβούρ αλλά συνεχίζει να λειτουργεί το μηχανουργείο στον Πειραιά μέχρι τα μέσα της δεκαετίας του 1930.\nΗ ΑΕΘΕΕ ολοκλήρωσε την πορεία της στην ακτοπλοΐα στα μέσα της δεκαετίας του 1920, οπότε πολλά πλοία της αλλάζουν χέρια.\nΤο «Αθηνά» φαίνεται να περνάει το 1925 στην εταιρεία των αδελφών Χατζηκωνσταντή. Παρέμεινε σε λειτουργία μέχρι το 1939, οπότε παροπλίστηκε και ημιβυθίστηκε πιθανόν στη Σαλαμίνα.\nΗ μεταφορά Εβραίων και το ναυάγιο\nΚάπως έτσι θα τελείωνε η ιστορία του πρώτου μεταλλικού ατμόπλοιου που ναυπηγήθηκε στην Ελλάδα εάν μετά το τέλος του Β’ Παγκοσμίου Πολέμου μια εβραϊκή οργάνωση δεν αναζητούσε να αγοράσει πλοία για τη μεταφορά διασωθέντων του Ολοκαυτώματος στα σημερινά εδάφη του Ισραήλ, τα οποία τότε ήταν παλαιστινιακά και υπό τον έλεγχο των Βρετανών.\nΕτσι, το «Αθηνά» ανελκύστηκε και μετασκευάστηκε πιθανόν στο Πέραμα για να αποκατασταθεί η αξιοπλοΐα του αλλά και για να διαμορφωθεί το αμπάρι του, με την τοποθέτηση κουκετών, ώστε να είναι η δυνατή η διαμονή ανθρώπων.\nΜε την ολοκλήρωση των εργασιών το πλοίο μετονομάστηκε σε «Rafiah» και ύψωσε σημαία Παναμά. Πλοίαρχος ήταν ο Βασίλης Εξαρχόπουλος ενώ επιβιβάστηκαν, κρυφά, έξω από τη Σαλαμίνα, ως μέλη του πληρώματος, 6 Ισραηλινοί.\nΑπό τον Πειραιά αναχώρησε στις 25 Σεπτεμβρίου 1946 και μετά από ένα περιπετειώδες ταξίδι, με ένα ατύχημα στο στενό της Λευκάδας, κρυφές κινήσεις για να μην κινήσει υποψίες των ελληνικών αρχών, που λειτουργούσαν υπό το «βλέμμα» των Βρετανών, και προσεκτικούς πλόες για την αποφυγή των ποντισμένων ναρκών στην Αδριατική, το πλοίο έφτασε, σχεδόν δύο μήνες αργότερα, στο λιμάνι Μπακάρ, στη σημερινή Κροατία.\nΤο Μπακάρ ήταν ένα μικρό ψαροχώρι όπου οι αρχές της Γιουγκοσλαβίας είχαν διαμορφώσει ένα στρατόπεδο με ένα νοσοκομείο για να συγκεντρώνονται διασωθέντες του Ολοκαυτώματος που ήθελαν να περάσουν στο σημερινό Ισραήλ.\nΣτο «Rafiah» επιβιβάστηκαν 785-800 άνθρωποι και αναχώρησε στις 26 Νοεμβρίου.\nΣτη διάρκεια αυτών των ταξιδιών, για να ξεφεύγουν από τους Βρετανούς, οι επιβάτες μεταφέρονταν από πλοίο σε πλοίο σε μικρά νησιά.\nΟι βρετανικές αρχές εκτιμούσαν, σύμφωνα με αποχαρακτηρισμένες αναφορές, ότι στη Σύρνα (Σειρήνα) θα γινόταν μια τέτοια μετεπιβίβαση. Ωστόσο, κάτι τέτοιο δεν επιβεβαιώνεται ούτε από μεταγενέστερες μαρτυρίες Ισραηλιτών αλλά ούτε και από τους λιγοστούς -τότε- κατοίκους του νησιού.\nΕτσι, οι πιθανές εκδοχές για την προσέγγιση του πλοίου στη Σύρνα, που βρίσκεται κοντά στην Αστυπάλαια, θα πρέπει να εντοπιστούν σε μία από τις παρακάτω αιτίες: α) στην επικρατούσα κακοκαιρία, β) στην αλλαγή σχεδίων λόγω της σύλληψης ενός άλλου πλοίου εκείνες τις ημέρες, οπότε προσέγγισαν εκεί σε αναμονή οδηγιών από τον ασύρματο ή γ) στην απομάκρυνση των Ελλήνων ναυτικών από το πλοίο για να μην έχουν νομικές κυρώσεις.\nΗ τρίτη εκδοχή αποδυναμώνεται καθώς από μια μαρτυρία φαίνεται ότι η αλλαγή του πληρώματος προγραμματιζόταν να γίνει στη νησίδα Καμήλα, ανατολικά της Κρήτης, απ’ όπου άλλο πλοίο θα μετέφερε τους Ελληνες στον Πειραιά.\nΤο δεδομένο είναι ότι τα ξημερώματα της 8ης Δεκεμβρίου το «Rafiah» έμπαινε, μέσα σε κακοκαιρία, στον όρμο της Σύρνας και ενώ έκανε προσπάθειες να αγκυροβολήσει προσέκρουσε στα βράχια και σημειώθηκε εισροή υδάτων.\nΟι επιβαίνοντες πήδηξαν στη θάλασσα και ανέβηκαν στην ακτή χρησιμοποιώντας σχοινιά. Πολλοί τραυματίστηκαν καθώς χτύπησαν μεταξύ του πλοίου και των βράχων ενώ έχασαν τη ζωή τους 8 άτομα.\nΤο πλοίο βυθίστηκε μέσα σε 45 λεπτά, σε βάθος 32 μέτρων.\nΤα θύματα θάφτηκαν στο νησί αλλά 26 χρόνια αργότερα, στις 20 Νοεμβρίου 1972, μεταφέρθηκαν τα οστά τους στο νεκροταφείο της Χάιφα.\nΤα Δωδεκάνησα βρίσκονταν ακόμα υπό αγγλικό έλεγχο και έτσι οι ειδήσεις για το ναυάγιο έφτασαν στις εφημερίδες από ξένα πρακτορεία.\n«Τραγικόν ναυάγιον πλοίου με Εβραίους εις έρημον νησίδα των Δωδεκανήσων», είχε τίτλο το ρεπορτάζ της εφημερίδας «Εμπρός» (φ. 10.12.1946), ενώ την επομένη η εφημερίδα «Ελευθερία» σημείωνε:\n«Την εσπέραν της παρ. Κυριακής 8ην τρ. μ. το “Αθηνά” εξ αγνώστων ακόμη λόγων, πιθανώς ένεκα θαλασσοταραχής, εναυάγησε πλησίον της νήσου Σειρήν, Βορειοδυτικώς της Ρόδου. Το “Αθηνά” διά του ασυρμάτου του εξέπεμψε το σήμα κινδύνου, καλούν εις βοήθειαν».\nΑπό τα πρώτα πλοία που έφτασαν ήταν το αντιτορπιλικό «Θεμιστοκλής» και ακολούθησαν αγγλικά πολεμικά.\nΤο «Θεμιστοκλής», όπως προκύπτει από το ημερολόγιο γέφυρας, ξεκίνησε το μεσημέρι της Δευτέρας από τη Ρόδο με επιβαίνοντες ένοπλους Βρετανούς της στρατιωτικής αστυνομίας και δύο νοσοκόμες, ενώ μετέφερε τρόφιμα και είδη ρουχισμού για τους ναυαγούς.\nΤο απόγευμα ένα αλιευτικό από την Κάλυμνο «ανέφερεν ότι εντός εκκλησιών και εις το ύπαιθρον ευρίσκονται ναυαγοί ανερχόμενοι περί τους 800», οπότε άρχισε η αποστολή βοήθειας.\nΣτο μεταξύ, έφτασαν και βρετανικά πολεμικά, ενώ το μεσημέρι της Τρίτης 10 Δεκεμβρίου αναχώρησε το «Θεμιστοκλής» για Ρόδο με τραυματίες και λίγους διασωθέντες, που παραλαμβάνονταν «υπό των Αγγλικών Αρχών».\nΟι διασωθέντες με ένα μεταγωγικό μεταφέρθηκαν αρχικά στην Κρήτη και στη συνέχεια σε ένα στρατόπεδο κράτησης στην Κύπρο, απ’ όπου απελευθερώθηκαν το 1948.